**Естен кетпес отты жылдар**

**Барысы:**

**Көрініс: «21 маусым 1941 жыл»**Жаздың жайма-шуақ күні, аяқ асты сұм соғыстың басталуы.

**І жүрг:**  
Ұлы кешке сенген күн,  
Фашистерді женген күн.  
Ағаларға ерген күн,  
Бақыт гүлін терген күн — деп ақын Қадыр Мырза Али жырлағандай

«**Естен кетпес отты жылдар**» атты Ұлы жеңістің 72 жылдығына арналған тәрбие сағатымызды бастауға рұқсат етіңіздер.

**Көрініс: «Соғыс қасіреті» (күй ойнап тұрады)**

**Немересі:** Әже, әже! Бүгін меннен бақытты адам жоқ. Жаңа өмірдің баспалдағын дәрігер боп бастағым келеді. (әжесін құшақтап еркелей күледі)

**Әжесі:** Талабына нұр жаусын, арманыңа жет балам! (маңдайынан сүйіп, қасына отырғызады, әкесі жымыиып, салмақты киіпте пышағын қайрап отыра береді, келіні ыдыс алып, келе жатып, радиодағы хабарды тығдап тұрып қалады).

**Радио:** Тыңдаңыздар! Тыңдаңыздар! Сөйлеп тұрған Москва. Бүгін, таңертеңгі сағат 4-те Неміс фашисттері Германия мен Совет Одағының арасындағы шабул жасамау туралы шартты опасыздықты бұзып, біздің еліміздің терреториясына басып кірді.

*(Ән «Священная война», қолындағы ыдысы түсіп кеткен келіні жылап, бетін жабады).*

**Немересі:**  
— Аттан! — деді,  
Ол қазір аттанады.  
Жауынгердің ролін атқарады.  
Неге бізге үмітсіз тесілесің?  
Аттан, әке,  
Жолыңнан кешігесің.  
Кудесінде жаны бар пақырларың,  
Тауып жейді сенсіз де несібесін. (әкесін келіп құшақтайды)

**Әкесі:**   
— (әкесі қолындағы бір жасар баласын қызына беріп тұрып)  
Тыңда балам, тыңда күнім,  
Болуға жара қолқанат.  
Кәрі анам, сәби інің,  
Барлығы саған аманат.

**Әжесі:**  
— Оралсын аман жеріне,  
Көріссін туған елімен.  
Келің-ау көздей қалтаға  
Топырақ салып беріп жібер.

**Келін:**   
— (қалтаға салынған топырақты берген келін)  
Кебін киген өледі,  
Кебенк киген келеді.  
Үлкен үйден дәм татса,  
Кешікпей дейді келеді. (жарының соңынан жылап қалады)

**Айзада:**

1941 жылдың 22 маусымы – біздің тарихымыздағы ең қайғылы күн, Ұлы Отан соғысының басталған уақыты. Бұл күн қан майданда қаза тапқандармен фашистерден еріксіз қорлық көргендерді, тылда еңбек етіп аштан қырылғандарды еске салады.

Бізді әрбір өткен жыл Ұлы Отан соғысының бірінші күніндегі оқиғалардан алыстатуда. Көптеген соғыста жеңіске жеткен жауынгерлер өмірден озып, жыл сайын майданға қатысқан сарбаздардың саны қысқарып, қара тізім ұзарып барады. Сол сұрапыл соғыс заманын көзімен көрген куәгерлермен бірге тарихтың маңызды егжей-тегжейлі естеліктері де жоғалып бара жатқан сыңайлы. Сондықтан, біз соғыс туралы бәрін білеміз бе, Жеңістің шын бағасын түсінеміз бе және келер ұрпаққа жеңіс туралы ұғымды сақтап қала аламызба? - деген көкейкесті сұрақтар туындайды.

Осыдан 72 жыл бұрын бүкіл әлемді дүр сілкіндірген соғыс атты сойқан басталған болатын.

**Шыңғыс:**

Бүгінгі күн көптен күткен салтанатты күн, зымыраған уақыттың қанатында Жеңістің міне 72-көктемі де келіп жетті.

72 жыл-бейбіт көктем таң атқалы,

72 жыл-шуақты күн таратты әні.

72 рет- көктемде сонан бері,

Ашылды Жеңіс күннің парақтары,- дей отыра Ұлы Жеңіс күніне арналған тарихи журнал беттерін бірге парақтайық.

**Аңсар:**

Уа, халқым!

Күн туды сенің басыңа,

Жау кірді сенің жеріңе.

Сұм фашистен қорғауға,

Аттан, халқым майданға!

**Сағыныш**:

Соғысқа 61 мемлекет, дүние жүзі халқының 80%-ы қатысты. Соғыс қимылдары 40 мемлекет жерінде жүріп, 110 млн адам әскерге алынды. 50 — 55 млн адам қазаға ұшырады. Фашистік Германияның мақсаты бүкіл Кеңес халқын құлға айналдыру, жерін басып алу еді. Германия фюррері Адольф Гитлердің қанқұйлы саясаты Кеңес халқын дүр сілкіндірді.

Бүкіл Кеңес халқының 20-25 млн-нан астам ержүрек ұлдары мен қыздары құрбан болды. Бұл соғыста милиондаған әйел жесір, балалар әкесіз қалды, аналар ұлдарынан айырылды, соғыстың қайғысы өзегін өртемеген, оның құрбандығына шалынбаған отбасы қалмады. Фашистік қарақшылар 1710 қала мен поселкілерді, 70 мың село мен деревняны құртып жіберді. Ұлы Отан соғысына Қазақстаннан 1 млн. 70 мың адам қатысса, олардың басым көпшілігі ұрыс даласында қаза тапты, хабар-ошарсыз кетті. Жеңіс жеңілдікпен келген жоқ.

**ӘН:«Сарбаздар»**

**Көрініс: «Қаралы хабар»**

**Айзада:**

Солдаттың көкірегі толы арманы,

Оқ жаңбыр астында да жоғалмады,

Отан мен анасы үшін "Алға" деді

Амал не,

Көпшілігі оралмады.

**Мади:**Бақыт күтіп ертеңгі атар таңдардан,

Абдолла боп, отқа өртенді «жанды» арман.

Фашистерден қорықпаған бұл ауыл,

Қорыққан тек хат таситын жандардан.

Ел қорғаған батырларға ғашық ек,

Жылдар жылжы, мейлі, тіпті ғасыр өт.

Енді ешкім қара қағаз алмасын,

Қара қағаз - қағаз емес, қасірет.

**Аңсар:**

Ауыр шайқастардан кейін жауынгерлерге соғыстың ауыртпалығына төзу үшін аз да болса демалыс керек еді. Әрине жауынгерлер ертең алдарында өлім күтіп тұрғанын білді. Дегенмен соғыста әзіл-қалжың,ән мен күй ұмытылмады.

**Шыңғыс:**

Сағынышты қам көңілмен ұласып,

Күз аспаны бірде күңгірт, бірде ашық.

Қыршын қазақ отыр окоп ішінде,

Ән серігі-домбырамен сырласып.

Сағынғаны Сарыарқаның өлкесі

Сағынғаны Алатаудың өркеші,

Сағынғаны ақжайықтың толқыны

Сағынғаны кербез сұлу еркесі

**Ән:«Қазақтың елі»**

**Көрініс: «Отан үшін отқа түс».**

*(шағын бөлмеде қабырғадағы картаға мұқият қарап, генерал тұрады).*

**Генерал:** Қап! Мына фашист иттің тікендей қадалып тұрғанын қарашы! Соқыр ішектей созылып тұрғанын лағалеттің. (осы кезде Бауыржан кіреді)

**Бауыржан:** Бұйрығыңыз бойынша келіп тұрмын жолдас генерал!

**Генерал:** Ах, соғыс, соғыс! Майдан, қырғын арпалыс, қылшылдаған аяз, қасарысқан дұшпан. Осының барлығына шыдау керек.

**Бауыржан:** Тізе бүгіп тірі жүргеннен, тік тұрып өлген артық емес пе?! Шыдаймыз, жеңеміз жауды!

**Генерал:** Капитан Момышұлы, сізге батальоныңызбен бірге Москва түбін жаудан азат етуді бұйырамын.

**Бауыржан:** Құп болады жолдас генерал.

**І жүрг.:** Қызыл армия Масква түбінде Гитлерлік басқыншыларды алғаш рет жеңді. Бұл шайқаста Бауыржан Момышұлы басқарған батальон ерліктің тамаша үлгісін көрсетіп, жауды ойсырата жеңді. Фашистердің Москва түбінде жеңілуі Ұлы Отан Соғысындағы түбегелі бетбұрыс болды.

**IІ жүрг.:** Соғыс кезінде оқ атылмады демесе, ауылдағы тіршіліктің қиындығы майдандағыдан кем болған жоқ. Аналар мен балалар, ақсақалды аталар бәріне төзді. Таңның атысынан күннің батысына дейін ферманың жұмысымен әскерлерге арнап шұлық тоқыды.

**Сағыныш:**   
Отанға жаулар қаптады,  
Опасыз жаулар таптады.  
Қасиетті жер үшін  
Қастерлеп батыр ел үшін.  
Әлия, Мәншүк, Төлеген,  
Жаулардың көзін жойды олар.

**Ән «Әлия»**

**І жүрг:** Иә, соғыс өзінің сұмдықтарын бүгінгі күнге дейін ұмыттырар емес. Ұлы Отан Соғысының жеңіспен аяқталғанына міне 70 жыл болды. Бірақ, сол жылдар жаңғырығы адамзат жүрегін әлі сыздатуда. Иә, уақыттың тарихы атты өз төрешісі бар.

**ІІжүрг:** 1945 жылдың 30 сәуірінің кешінде 6 сағат 30 минутта Жеңіс туы тігілді. Ту тіккен — Рақымжан Қошқарбаев. 4 жылға жуық созылған қан төгіс аяқталды. 9 мамыр — Жеңіс күні. Бірақ бұл жеңіс оңайлықпен келмеді. КСРО-ның 1710 қаласы күл талқан болды. 70 мыңнан астам село мен деревняны өрттеп жіберді. Қаншама ана баласыз, қаншама бала әкесіз қалды. Соғыс даласынан 20 миллионнан астам адам қайтқан жоқ, ал соның ішінде 350 мыңы қазақ болатын.

**I жүрг:** Иә аспанымызда Жеңіс туы желбірегеніне — 72 жыл. Соғыс өрті өшіп, қайғы мұңнан арылып, бейбітшілік орнап, бақыт гүлін тергенде — 72 жыл.

**Аяулым:**

Байтақ Отан сия ма тар қыспаққа?

Мұхиттай жігер тасып сол бір шақта

Жан-жақтылы соққыдан жау қирады,

Жеңіс туы қадалды Рейхстагқа!

Күткен Жеңіс жарқ етті сәуле шашып,

Жеңіс келді, қуандық көңіл тойып

Жауды жойып батырлар елге оралды,

Ата-анамен қауышты құшақ жайып.

**Маржан:**

Мамыр келді ағаштар бүрін жарып,

Бейбіт өмір оралды күні жарық

"Шүкір" деп әжелер жүр ақ жаулықтың

Ұшымен көздің жасын сығып алып,

Аспанда күн жарқырап күліп тұрды,

Бейбіт өмір шаттығы тұнып тұрды.

Соғыстан соңғы сәби күлкісімен,

Қара күндер қайғысын ұмыттырды.

**Көрініс:**«Жеңіс туын желбіреткен күн»

**Бағдат:**

Сүйінші елім, сүйінші

Сүйіншіге сүйінші!

Қуан ата-анамыз,

Әжелер мен бабамыз.

Соғыс бітті жеңіспен,

Кешікпей елге барамыз.

Фашистің туын құлаттық,

Әскерін қырып сұлаттық.

Қанды шелек сұмдарды,

Қан құстырып жылаттық.

Ардақты Отан сен үшін,

Туып-өскен жер үшін.

Құрбан болды сан ұлың,

Әлпештеген ел үшін.

Құрбан қылып шыбын жанымды,

Төктім талай қанымды.

Неше өліп, тірілдім,

Аямай бойда барымды.

Мақтан ет ана ұлыңды,

Қойдай боп дұшпан қырылды.

Әлемнен фашист жоғалып,

Гитлердің басы жұлынды.

Әкесін күтіп бала отыр,

Баласын күтіп ана отыр.

Бір көрсем деп ел-жұртты,

Дүрсілдеп жүрек және тұр.

Сағыныштан сарғайып

Солдаттардың жары отыр.

Қайтады елге ерлерің,

Гүлденер қайта жерлерің

Ұмытылар ертең-ақ

Қиыншылық көргенің. :

**Ақбота:**

Жеңіс, алақай жеңіс!   
Жасасын жеңіс   
Болмасын соғыс!   
Болмасын соғыс!   
Болмасын!   
**Мерей:** Жаралғандай жалыннан,   
Жайсаң батыр Бауыржан   
Естігенде есімін,   
Жау есінен жаңылған.   
**Айзада:**

9 мамыр – Жеңіс Күні – ең қымбатты, қуанышты да қайғылы, мәртебелі мереке, халқымыздың ерлігі мен даңқының жарқын көрінісі.

1945 жылдың 9 мамыры... Жылдан-жылға алыстап бара жатқан мерзім. Дей тұрғанмен, Ұлы Жеңістің анық бағасы мен маңызы біздің жадымызда мәңгі орын алады.

**Аңсар:**

Бұл мереке – жанқияр ерліктің, еңселі елдіктің рухы өрлеп, Жеңіс жалауы желбіреген күн. Бүгінгі тәуелсіздік тұғырының берік, еңсеміздің биік болуы да, еліміздің өркендеуі мен гүлденуі де – осынау мерекенің жемісі.

**Мади:**

Уақыт алмасады, ұрпақтар өзгереді, бірақ Отанға сүйіспеншілік, қажырлылық, ерлік, жауынгерлік рухымыз өзгеріссіз қалады. Сол себепте 7 мамыр - Отан қорғаушылар күні болып биік дәрежеге көтеріліп, Отанды қадірлейтін, оның тарихын құрметтейтін, ерлік пен жауынгерлік күшке ие нағыз ерлердің мерекесіне айналды.

**Шыңғыс:**

7 мамыр күні біз Қарулы күштер қатарында қызмет еткендер мен сапта жүргендерге құрмет көрсетеміз. Мемлекеттің, қоғамның және әрбір қазақстандықтың қауіпсіздігін қорғаушылар мен өз еліне шексіз берілгендер де сондай ілтипатқа ие.

Бұл — ерекше мереке, біз бұл күні Ұлы Отан соғысы ардагерлері, ерлік пен батылдықтың өлшеусіз үлгісін көрсеткен барлық жерлестеріміз,  Ауғанстанның отты жолдарымен өткен ержүрек жауынгерлер алдында тағзым етеміз.

**Сағыныш:**Нақ осы күн Отанға сүйіспеншілік іспетті адами құндылықтардың тұрақтылығы және өлшеусіздігі, оның мүдделерін қорғауға әзірлік, патриотизм мен ерліктің барлық көріністері туралы айғақтайды.

**«Көк тудың желбірегені» Мади,Шыңғыс**

**Айзада :**Осымен Ұлы Жеңіс күні мен Қарулы күштер мерекесіне арналған тарихи журналдың беттері аяқталды.

Еліміздің іргесі берік, еңсесі биік болсын!

**Шыңғыс:**

Елімізде тыныштық, бейбітшілік болсын! Тәуелсіз еліміздің туы биік болсын! Сау болыңыздыр!